17.7.2023
MT
Il-Ġurnal Uffiċjali tal-Unjoni Ewropea
C 252/31
Rikors ippreżentat fis-26 ta’ April 2023 – Il-Kummissjoni Ewropea vs Il-Repubblika Franċiża (Kawża C-268/23) (2023/C 252/34) Lingwa tal-kawża: il-Franċiż Partijiet Rikorrent: Il-Kummissjoni Ewropea (rappreżentanti: E. Sanfrutos Cano u C. Valero, aġenti) Konvenut: Ir-Repubblika Franċiża
Talbiet Il-Kummissjoni Ewropea titlob li l-Qorti tal-Ġustizzja jogħġobha: — tikkonstata li billi ma ħaditx il-miżuri neċessarji sabiex: — tiżgura li, mhux iktar tard mill-31 ta’ Diċembru 2000, fit-23 agglomerazzjoni msemmija f’dan ir-rikors li għandhom popolazzjoni ekwivalenti iktar minn 15 000, l-ilma urban mormi miġbur ikun, qabel ma jiġi skarikat, suġġett għal trattament sekondarju konformi mal-Artikolu 4 tad-Direttiva 91/271/KEE (1), u b’hekk jiġu osservati l-parametri stabbiliti fil-punt B tal-Anness I tad-Direttiva jew trattament ekwivalenti; — tiżgura li, mhux iktar tard mill-31 ta’ Diċembru 2005, fis-6 agglomerazzjonijiet imsemmija f’dan ir-rikors, li għandhom popolazzjoni ekwivalenti inkluża bejn 10 000 u 15 000, l-ilma urban mormi miġbur ikun, qabel ma jiġi skarikat, suġġett għal trattament sekondarju konformi mal-Artikolu 4 tad-Direttiva 91/271/KEE, u b’hekk jiġu osservati l-parametri stabbiliti fil-punt B tal-Anness I jew trattament ekwivalenti; — tiżgura li, mhux iktar tard mill-31 ta’ Diċembru 2005, fit-58 agglomerazzjoni msemmija f’dan ir-rikors, li għandhom popolazzjoni ekwivalenti inkluża bejn 2 000 u 10 000 u li jintrema fl-ilma ħelu jew f’estwarji, l-ilma urban mormi miġbur għandu, qabel ma jiġi skarikat, ikun suġġett għal trattament sekondarju konformi mal-Artikolu 4 tad-Direttiva 91/271/KEE, u b’hekk jiġu osservati l-parametri stabbiliti fil-punt B tal-Anness I jew trattament ekwivalenti; — tiżgura li, mhux iktar tard mill-31 ta’ Diċembru 1998, fit-13 agglomerazzjoni identifikati f’dan ir-rikors li għandhom popolazzjoni ekwivalenti iktar minn minn 10 000 u li jarmu l-ilma urban residwu f’ilma riċeventi kklassifikati bħala “żoni sensittivi” fis-sens tad-Direttiva 91/271, l-imsemmi ilma urban huwa s-suġġett, qabel ma jiġi skarikat, għal trattament iktar strett minn trattament sekondarju jew minn trattament ekwivalenti, konformement mal-Artikolu 5 tad-Direttiva 91/271, fl-osservanza tal-parametri stipulati fil-punt B tal-Anness I tagħha; — tiżgura li l-impjanti ta’ trattament tal-ilma urban mormi tas-87 agglomerazzjoni identifikati f’dan ir-rikors jiġu ppjanati, mibnija, mħaddma u miżmuma biex jiżguraw operat suffiċjenti taħt il-kundizzjonijiet klimatiċi normali kollha tal-post fejn jinsabu, u sabiex l-ippjanar tagħhom jieħu inkunsiderazzjoni varjazzjonijiet tat-toqol skont l-istaġuni tas-sena konformement mal-Artikolu 10 tad-Direttiva 91/271; — tiżgura li l-awtoritajiet kompetenti jew il-korpi xierqa jissorveljaw l-iskariki provenjenti minn impjanti ta’ trattament tal-ilma urban mormi tas-87 agglomerazzjoni identifikati f’dan ir-rikors, sabiex tiġi vverifikata l-konformità tagħhom mal-regoli tal-punt B tal-Anness I wara l-proċeduri ta’ kontroll stabbiliti fil-punt D tal-Anness I, hekk kif jeħtieġ l-ewwel inċiż tal-Artikolu 15(1) tad-Direttiva 91/271; ir-Repubblika Franċiża naqset milli twettaq l-obbligi tagħha taħt l-Artikolu 4 u/jew l-Artikolu 5, moqrija flimkien mal-punt B tal-Anness I, tal-Artikolu 10 kif ukoll tal-Artikolu 15, moqri flimkien mal-punti B u D tal-Anness I tadDirettiva 91/271, — tikkundanna lir-Repubblika Franċiża għall-ispejjeż.
Motivi u argumenti prinċipali Il-Kummissjoni ssostni erba’ lmenti prinċipali.
L-ewwel, ir-Repubblika Fr anċiża naqset milli tieħu l-miżuri neċessarji sabiex tiżgura li, fis-87 agglomerazzjoni, l-ilma urban mormi miġbur ikun, qabel ma jiġi skarikat, suġġett għal trattament sekondarju konformi mal-Artikolu 4 tad-Diretti­ va 91/271, u b’hekk jiġu osservati parametri stabbiliti fil-punt B tal-Anness I tad-Direttiva jew konformement ma’ trattament ekwivalenti.